वाईएमसीए 25 लाख की लागत से रसायन और पर्यावरण विज्ञान प्रयोगशाला शुरू
वाईएमसीएविश्वविद्यालय में कुलपति प्रो. दिनेश कुमार ने रसायन तथा पर्यावरण विज्ञान विषय की प्रयोगशाला का शुभारंभ गुरुवार को किया। इसके शुरू होने से रसायन तथा पर्यावरण विज्ञान में एमएससी कर रहे विद्यार्थियों को शोध कार्यों में लाभ होगा। क्ुलपति प्रो. दिनेश कुमार ने काफी कम समय में अत्याधुनिक प्रयोगशाला विकसित करने के लिए विभाग के प्रयासों की सराहना की। उन्होंने संकाय सदस्यों तथा विद्यार्थियों को आश्वासन दिया कि शोध कार्यों के लिए जरूरी सभी अत्याधुनिक उपकरण इस प्रयोगशाला में उपलब्ध कराए जाएंगे। मानविकी एवं विज्ञान विभाग के अध्यक्ष प्रो. राज कुमार के अनुसार प्रयोगशाला को विकसित करने पर लगभग 25 लाख रुपए खर्च हुए हैं। इस मौके पर संकायाध्यक्ष प्रो. संदीप ग्रोवर, विश्वविद्यालय के अकादमिक सलाहकार प्रो. ओपी अरोड़ा, कुलसचिव डॉ. एसके शर्मा आदि मौजूद थे।
फरीदाबाद. वाईएमसीएकॉलेज में प्रयोगशाला का अवलोकन करते कुलपति प्रो. दिनेश कुमार अन्य।
mag_Deva hin_Deva bho_Deva